Laila Majnu Trailer: लड़कीबाज और शराबी 'मजनू' के प्यार में पागल हुई 'लैला', इंटरनेट पर छाया Video  
'लैला मजनू' का ट्रेलर हुआ रिलीज
फिल्म में डेब्यू स्टार्स की दमदार एक्टिंग
लोगों को खूब आया पसंद
'लैला मजनू' (Laila Majnu) की कहानी हर प्रेमी युगल को अपने टीन-एज में मालूम पड़ जाती है, क्योंकि वह उन्हीं दौर से गुजर रहे होते हैं. इस अमर प्रेम की कहानी को आज के दौर में नए तरीके से बॉलीवुड के दो बड़े डायरेक्टर इम्तियाज अली और एकता कपूर लेकर आ रहे हैं. 'लैला मजनू' का ट्रेलर मंगलावार को रिलीज कर दिया गया है. फिल्म में कोई भी बड़ा स्टार नहीं है, लेकिन स्टोरीलाइन कुछ ऐसी है कि ट्रेलर देखने के बाद आप 'लैला-मजनू' देखने के लिए काफी आकर्षिक हो जाएंगे. बॉलीवुड में दो नये चेहरे जो इस ऐतिहासिक कहानी को अपने अंदाज में ला रहे हैं.

इंस्टाग्राम पर इम्तियाज ने टीजर पोस्ट करके लिखा था, '' 'प्यार में पागल..' हम हमेशा प्यार में यह ढूंढते हैं कि इसमें क्या पागलपन हो सकता है. 'लैला मजनू' बिल्कुल वैसे ही हैं. इस मशहूर लव स्टोरी को लेकर मेरा और फिल्म राइटर व डायरेक्टर साजिद अली का यह एक नया कदम है. यहां हम प्रस्तुत कर रहे हैं लैला मजनू का टीजर... जो 07 सितंबर 2018 को रिलीज हो रही है.''
 
A post shared by Imtiaz Ali (@imtiazaliofficial) on Jul 24, 2018 at 12:12am PDT